prāṇā́ya tvodānā́ya tvéti tatprāṇodānaú dadhāti vyānā́ya tvéti tádvyānáṃ dadhāti dīrghāmánu prásitimā́yuṣe dhāmiti tadā́yurdadhāti devó vaḥ savitā híraṇyapāṇiḥ prátigr̥bhṇātvachidreṇa pāṇínā súpratigr̥hītānyasanníti cákṣuṣe tvéti taccákṣurdadhātyetā́ni vai jī́vato bhavantyevámu haitájjīvámevá devā́nāṃ havirbhávatyamŕ̥tamamŕ̥tānāṃ tásmādevám pinaṣṭi piṃṣanti piṣṭā́nyabhī̀ndhate kapā́lāni